Koiči Vakata

Koiči Vakata (若田 光一, Wakata Kōichi, dzimis ) ir Japānas kosmonauts, aviācijas inženieris.

Vakatas pirmais kosmiskais lidojums notika 1996. gada janvārī Space Shuttle misijā STS-72, kuras primārais uzdevums bija notvert un atgādāt uz zemi 1995. gadā palaisto Japānas mikrogravitācijas pētniecības aparātu Space Flyer Unit.

Otro lidojumu kosmosā viņš veica 2000. gada oktobrī Starptautiskās kosmosa stacijas (SKS) montāžas misijā STS-92.

Vakatas trešais kosmiskais lidojums sākās 2009. gada martā SKS būves misijā STS-119 ar kosmoplānu Discovery. Vakata kļuva par 18. ekspedīcija dalībnieku, nomainot Sandru Magnusu. Viņš atpakaļ uz zemi atgriezās 2009. gada jūlijā kopā ar misiju STS-127.

Ceturto kosmisko lidojumu Vakata sāka 2013. gada novembrī, startējot kosmosa kuģī Sojuz TMA-11M. Viņš bija SKS-38 lidojuma inženieris un SKS-39 komandieris. Šī bija pirmā reize, kad stacijas komandieris bija Japānas pārstāvis. Uz zemi Vakata atgriezās 2014. gada maijā.

Piekto reizi kosmosā Koiči Vakata devās 2022. gada 5. septembrī ar kosmosa kuģi SpaceX Crew-5. Viņš bija SKS 68. ekspedīcijas lidojuma inženieris. Uz Zemes viņš atgriezās 2023. gada 12. martā.

Kosmisko lidojumu kopsavilkums:
 Kosmosa kuģis Starta datums Nolaišanās datums Apkalpes biedri Pozīcija Ilgums Piezīmes STS-72Endeavour   Braiens DafijsBrents DžetsDžozefs AkabaLerojs ČiaoVinstons SkotsDeniels Berijs misijas speciālists 8 d 22 h 1 min STS-92Discovery   Braiens DafijsPamela MelrojaViljams MakartūrsPīters VaisofšMaikls Lopess-AlegrijaLerojs Čiao misijas speciālists 12 d 21 h 44 min  STS-119Discovery   Lī AršamboDominiks AntonelliDžozefs AkabaStīvens SvonsonsDžons Filipss misijas speciālists 137 d 15 h 4 min SKS-18, SKS-19, SKS-20 STS-127Endeavour   Marks PolanskisDaglass HērlijsŽilija PajetaDeivids VolfsKristofers KesidijsTimotijs Kopra Misijas speciālists Sojuz TMA-11M   Mihails TjurinsRičards Mastrakjo lidojuma inženieris  187 d 21 h 44 min SKS-38, SKS-39 SpaceX Crew-5   Nikola Aunapu MannaDžošs KasadaAnna Kikina Misijas speciālists 157 d 10 h 1 min SKS-68

 Iziešanas atklātā kosmosā 
MisijaSlūžu kameraDalībnieki Sākums (UTC)BeigasIlgums Darbība SKS-68 Quest Koiči VakataNikola Manna  13:14 20:35 7 h 21 min Pie P4 saules bateriju paneļa 1A tika uzstādīts saules bateriju iROSA paneļa komplekts. Pēc grūtībām ar kreisā vidus statņa izvēršanu tika nolemts šo darbu pabeigt nākamajā iziešanā. SKS-68 Quest Nikola MannaKoiči Vakata  12:45 19:26 6 h 41 min Saules 1A saules bateriju iROSA paneļa komplekta stiprinājumu montāžas pabeigšana

 Ārējās saites 
 Vakatas biogrāfija NASA mājaslapā 

Kategorija:Japānas kosmonauti
Kategorija:JAXA kosmonauti